WEWARAH luhur tumraping bebrayan Jawa dadi godhong emoh nyuwek, dadi banyu emoh nyawuk, nduweni teges kang jero. Samangsa wong mau wis di larakake atine, digawe sengsara utawa dicilakakake dening liyan, mesthi wae tuwuh rasa ora senenge. Ing babagan iki banjur nduweni rasa pangigit-igit marang wong sing wis gawe laraning ati, sengsara utawa cilakane, kepara nduweni pepenginan kepriye carane bisa males tumindak kasebut.